* FR, IT u LT: intuża kampjun tal-kawżi. PL: l-estimi użati mill-qrati għall-2015. F’xi snin, l-għadd ta’ kawżi rilevanti kien limitat (inqas minn ħamsa fis-sena) fl-EE, l-IE, il-HR, l-HU, il-LU u l-FI, li jista’ jagħmel id-dejta annwali dipendenti fuq kawża eċċezzjonalment twila jew qasira waħda u jirriżulta f’varjazzjonijiet kbar minn sena għall-oħra. IE: kawża partikolarment diffiċli ta’ 2 326 jum influwenzat b’mod sinifikanti t-tul medju. MT: id-dejta tirreferi għal kawżi transkonfinali fl-infurzar doganali. DK: id-dejta tkopri kemm kawżi tat-trademark nazzjonali kif ukoll tal-UE fil-Qorti Marittima u Kummerċjali. AT: il-metodoloġija nbidlet meta mqabbla mal-2013. Kolonna vojta fis-sena rispettiva tfisser li ma ġewx irrappurtati kawżi mill-EE, il-HR u l-FI u l-ebda dejta mhi disponibbli għar-CZ, il-DE, il-EL, l-IT, l-AT, il-PL, u s-SK.

* IE u AT: ix-xenarju mhuwiex applikabbli minħabba li l-awtoritajiet ma għandhomx setgħat sabiex jieħdu d-deċiżjonijiet rispettivi. AT: id-dejta mhijiex ibbażata fuq appelli kontra l-awtorità nazzjonali għall-kompetizzjoni. F’xi snin, l-għadd ta’ kawżi kien limitat (inqas minn ħamsa fis-sena) għall-maġġoranza tal-Istati Membri, li jista’ jagħmel id-dejta annwali dipendenti fuq kawża eċċezzjonalment twila jew qasira waħda u jirriżulta f’varjazzjonijiet kbar minn sena għall-oħra. DE: id-dejta tirreferi għall-kawżi dwar il-multi, fejn il-qort tal-"prim’istanza” tagħti s-sentenza tagħha, bid-deċiżjoni tal-awtorità tal-kompetizzjoni sservi bħala akkuża. FR: id-dejta tinkludi żewġ kawżi li jikkonċernaw ir-rieżami tad-deċiżjonijiet li jagħtu miżuri interim u, għalhekk, ittrattati b’veloċità partikolari. Kolonna vojta fis-sena rispettiva tfisser li ma ġiet irrapportata ebda kawża mill-BE, ir-CZ, il-HR, il-LV, il-LT, il-LU, in-NL, il-PL, is-SK, il-FI, l-SE u r-UK u ma hemmx dejta disponibbli għall-AT. Fl-Istati Membri fejn ma kien hemm ebda kawża, dan jista’ jkun minħabba li ma kien hemm ebda deċiżjoni tal-awtorità għall-kompetizzjoni li ġiet ikkontestata fil-qorti (pereżempju fil-LU). DE: il-medja hija ta’ 1 246 jiem; CZ: il-medja hija ta’ 2 091 jum.

L-infurzar effettiv tal-liġi tal-konsumatur jiżgura li l-konsumaturi jibbenefikaw mid-drittijiet tagħhom u li l-kumpaniji li jiksru r-regoli tal-konsumatur ma jiksbu ebda vantaġġ inġust. L-awtoritajiet tal-konsumaturi u l-qrati għandhom rwol ċentrali fl-infurzar tal-liġi tal-konsumaturi tal-UE fis-sistemi nazzjonali ta’ infurzar. Il-Figura 16 turi t-tul medju tal-kawżi ta’ rieżami ġudizzjarju kontra deċiżjonijiet tal-awtoritajiet għall-protezzjoni tal-konsumatur li japplikaw il-liġi tal-UE.

Għall-konsumaturi jew għal kumpaniji, l-infurzar effettiv jista’ jinvolvi katina ta’ atturi, mhux biss il-qrati imma l-awtoritajiet amministrattivi wkoll. Sabiex teżamina aħjar din il-katina tal-infurzar, din l-edizzjoni tħares lejn it-tul tal-proċedimenti mill-awtoritajiet tal-konsumatur minbarra t-tul tar-rieżami ġudizzjarju ta’ tali deċiżjonijiet. Il-Figura 17 turi t-tul medju tad-deċiżjonijiet amministrattivi meħuda mill-awtoritajiet nazzjonali għall-protezzjoni tal-konsumatur fl-2014 u fl-2015 mill-mument li tinfetaħ kawża. Id-deċiżjonijiet rilevanti jinkludu d-dikjarazzjoni ta’ ksur tar-regoli sostantivi, il-miżuri interim, l-ordnijiet ta’ waqfien u ta’ ebda tkomplija, il-bidu ta’ proċedimenti fil-qorti jew l-għeluq tal-kawżi.

Figura 16 Il-protezzjoni tal-konsumatur: It-tul medju tar-rieżami ġudizzjarju* (il-prim’istanza/f’jiem) (sors: il-Kummissjoni Ewropea man-Netwerk ta’ Kooperazzjoni għall-Protezzjoni tal-Konsumatur)

* BE, LU, AT, FI, SE u UK: ix-xenarju mhuwiex applikabbli minħabba li l-awtoritajiet tal-konsumatur ma għandhomx is-setgħa li jiddeċiedu fuq il-ksur tar-regoli rilevanti tal-konsumatur. Fi wħud minn dawn l-Istati Membri (pereżempju; il-FI u l-SE), l-awtoritajiet tal-konsumatur jistgħu jibdew azzjonijiet fil-qorti, jew jikkuntattjaw lill-prosekutur pubbliku (BE). DE: l-awtoritajiet amministrattivi jistgħu jadottaw deċiżjonijiet f’kawżi transfruntiera biss, iżda ma kien hemm ebda kawża rilevanti hekk kif il-Ministeru Federali tal-Ġustizzja u l-Protezzjoni tal-Konsumatur ta struzzjonijiet lil entitajiet kwalifikati oħrajn sabiex jieħdu miżuri ta’ infurzar. Xi Stati Membri għandhom sistemi mħalltin (il-BG, id-DK, l-EE, l-IE, ES u l-LT), fejn l-awtoritajiet tal-konsumatur iridu jieħdu azzjonijiet fil-qorti fuq xi regoli (pereżempju; klawżoli kuntrattwali inġusti fil-BG u CY). DE, AT: L-aktar l-infurzar ċivili fil-liġi tal-konsumatur permezz tal-konsumaturi jew ta’ korpi privati/semi-privati. ES: Id-dejta tkopri erba' Komunitajiet Awtonomi. F’xi snin, l-għadd ta’ kawżi rilevanti kien limitat (inqas minn ħamsa fis-sena) fid-DK, l-EE, il-EL, FR, il-HR u n-NL. Dan jista’ jagħmel id-dejta annwali dipendenti fuq kawża eċċezzjonalment twila jew qasira waħda u jirriżulta f’varjazzjonijiet kbar minn sena għall-oħra. L-IT, il-PL u r-RO pprovdew stima. Kolonna vojta fis-sena rispettiva tfisser li ma ġew rappurtati l-ebda kawżi mid-DK u n-NL u l-ebda dejta mhi disponibbli għall-EL FR, il-PT u s-SK. Is-setgħat ta’ xi awtoritajiet jinkludu biss partijiet mil-liġi rilevanti tal-konsumatur tal-UE.

Figura 17 Il-protezzjoni tal-konsumatur: It-tul medju tad-deċiżjonijiet amministrattivi meħuda mill-awtoritajiet għall-protezzjoni tal-konsumatur* (f’jiem) (sors: il-Kummissjoni Ewropea man-Netwerk ta’ Kooperazzjoni għall-Protezzjoni tal-Konsumatur)

* BE, il-DE, il-LU, l-AT, u l-SE: ix-xenarju mhuwiex applikabbli. Il-figura tippreżenta medja ponderata fuq il-proċedimenti amministrattivi mibdija mill-awtoritajiet tal-konsumatur fl-2014 u fl-2015. Id-DK, il-EL, CY, u l-LT: estimi pprovduti. IE, FI: id-dejta turi l-medja tal-firxiet, fejn it-tul jista’ jvarja skont il-kumplessità tal-ksur. NL: id-dejta tkopri d-deċiżjonijiet li jimponu multi amministrattivi għal ksur tar-regoli sostantivi. PT: it-tul jista’ jkun dovut għal proċeduri kumplessi u, f’xi każijiet, għan-nuqqas ta’ għodod tal-ICT għad-diġitalizzazzjoni ta’ xi proċessi. Xi Stati Membri indikaw ukoll l-użu ta’ strumenti informali għall-infurzar, ġeneralment b’suċċess (il-LU u n-NL). Xi awtoritajiet huma kompetenti għal partijiet biss mil-liġi tal-UE rilevanti.

– Miżuri proviżorji –

Il-miżuri proviżorji deċiżi mill-qrati huma proċeduri rapidi li jinkludu pereżempju inibizzjonijiet temporanji u l-qbid tal-beni biex jiskoraġġixxu jew jipprevjenu ksur imminenti qabel ir-riżoluzzjoni finali tal-kawża. L-effiċjenza tal-proċedimenti għal miżuri proviżorji hija partikolarment importanti, għaliex jintużaw ta’ spiss f’każijiet urġenti fejn id-dewmien jista’ jikkawża ħsara irreparabbli għar-rikorrent. Il-Figura 18 turi ż-żmien medju meħtieġ biex tinkiseb deċiżjoni minn qorti nazzjonali fuq talba għall-applikazzjoni ta’ miżuri proviżorji jew interim biex jitwaqqaf il-ksur tat-trademarks tal-UE u tar-regoli tal-komunikazzjonijiet elettroniċi.

Figura 18 Miżuri proviżorji — Tul medju tal-miżuri proviżorji fl-2015* (prim’istanza/f’jiem) (sors: il-Kummissjoni Ewropea mal-Osservatorju Ewropew dwar il-ksur tad-drittijiet tal-proprjetà intellettwali u mal-Kumitat tal-Komunikazzjoni)

* Trademark tal-UE: LU, HU u RO ma rrapportaw ebda każ; il-BE, il-BG, id-DK, il-DE, l-EE, ES, FR, il-HR, in-NL, l-AT, u r-UK sakemm ma jkunx hemm dejta fuq miżuri proviżorji f’dan il-qasam. Komunikazzjonijiet Elettroniċi: il-BE, id-DK, l-EE, l-IE, il-LV, in-NL, l-AT u r-UK ma rrapportaw ebda każ; il-LU u r-RO ma pprovdew ebda dejta dwar il-miżuri proviżorji f’dan il-qasam. In-numru ta’ kawżi huwa baxx (inqas minn ħamsa fis-sena) għall-biċċa l-kbira tal-Istati Membri f’kull qasam, li bih id-dejta annwali tista’ tkun dipendenti fuq kawża eċċezzjonalment twila jew qasira.

– Il-Ħasil tal-Flus –